NTime - Performance unit testing tool - CodeProject 12,695,076 members (31,501 online)
Last Visit: 31-Dec-99 19:00 Last Update: 19-Jan-17 3:07Refresh1 KYK: Amor terug in 7de Laan – so laat sy ons lag
JY LEES NOU KYK: Amor terug in 7de Laan – so laat sy ons lag
Zelda is terug in die laan. Foto: Facebook/ 7de laan (amptelik).
Amor Vittone se karakter, Zelda, is terug in Hillside en kykers kan nie wag om te sien of sy weer amok in die Laan gaan kom saai nie.
"Sy is ’n manipulerende mens, ’n katjie van die baan en wil altyd soos haar suster (Mariaan) wees met al die geld en aansien. Sy streef vir ’n lewe bo verwagting en is baie snaaks!,” vertel die sangeres en aktrise (47) aan Huisgenoot oor haar karakter, Zelda, wat in 2016 haar buiging in die Laan gemaak het.
Hier is van Zelda se snaaksste en grootste oomblikke in die Laan sover.
Die keer toe sy 'Marcus' laat bloos het
Dit was in die toneel waar Zelda by André (Marcus Muller), haar susterskind se kêrel, aangelê het, vertel Amor. "Ek moes sy hemp herhaaldelik van sy lyf afruk. Ons het drie hemde op die stel gehad. Hy het so gebloos dat hy heeltyd sy woorde vergeet. En toe het hulle boonop vir my gesê om op die tafel te klim. Dit was een van die snaaksste oomblikke!" vertel sy.
"Toe ons klaar is, het die kameramanne op hul boude gesit en lag."
Die vals boep
Die uitspattige haarkapper Zelda het kykers laat regop sit toe sy onlangs met ’n skynbare swanger magie by die Welmans ingewals het – en toe boonop 'n bottel brandewyn optel!
Maar helaas was dit net ’n vals boep om vir twee "preggie" vroue by die salon waar sy werk te wys hoe om ’n bababoep met styl te dra.
Dit is egter Zelda se aangenome dogter, Mienkie (Marijike Bezuidenhout) wat swanger is – en dit boonop met Mariaan (Deirdre Wolhuter) se seun, Rikus (André Lötter), se kleinding!
Zelda is behoorlik in haar noppies om saam met haar "sussa" Mariaan ouma te wees, vertel Amor. "Dit is vir haar amazing. Sy is nou in die geld. Sy probeer altyd aan ’n plan dink om by die hoë lewe uit te kom en dis nou vir haar ’n bargain”.
Die keer toe sy haar suster se man probeer verlei
Zelda flankeer met Chris. Foto: YouTube/ 7de Laan
Chris is onbewus van Zelda se slinkse plan. Foto: YouTube/ 7de Laan
Zelda het vroeër selfs Mariaan gemanipuleer om by haar man, Chris (David Rees), uit te kom. As deel van haar slinkse plan het sy Mariaan se buite-egtelike verhouding met Frank (Albert Maritz) uitgebuit en die lagspiere laat prikkel met die manier hoe sy Mariaan gebruik het om meer inligting oor haar man te verklap sodat Zelda hom kan verlei. Sy't tot uitgevis wat Chris se gunsteling-maaltyd om hom sag te maak en so sy hart te wen.
Dit blyk egter asof haar familie nooit lank vir dié sjarmante karakter kan kwaad bly nie.
Eerste blaps op die stel
Volgens Amor, wat vir twee jaar lank af en toe as gaskunstenaar in die Laan kom gesig wys, was daar agter die skerms ook skreeusnaakse oomblikke.
Sy vertel hoe sy tydens haar eerste toneel in 2016 per ongeluk kookwater op die kameramanne gegooi het.
"Ek moes whiskey in my koffie gooi, maar ek het nie geweet waar die ketel se knoppie is nie, óf dat die water warm is nie. Ek het na die tyd gaan om verskoning vra en gesê jammer julle, dis my eerste keer op die stel,” sê sy.
En wat hou Zelda se terugkeer na die Laan in? Al wat Amor sover kan verklap is dat daar 'n dramatiese toneel voorlê. Sy wil egter nie te veel weggee nie. "Hierdie toneel was vir my 'n uitdaging. Die twee susters sit vas en dan besef Zelda iets..."
Meer oor: amor vittone| snaaks| aktrise| drama| 7de laan
Is Amor Vittone vir goed terug in 7de Laan?
Amor dra nuwe liedjie op aan Joost op sy verjaardag
Treffende boodskap in Amor Vittone se splinternuwe musiekvideo
LUISTER: Amor Vittone gesels oor trou ‘met ’n doodgewone ou wat God sal stuur’
Genade, kyk hoe oud lyk 7de Laan se Mariaan nou. . .
Wat word nou van 7de Laan se Ben in die regte lewe?